CELEX: 32005D0649
Language: da
Date: 2005-04-13 00:00:00
Title: Europa-Parlamentets og Rådets afgørelse nr. 649/2005/EF af 13. april 2005 om ændring af afgørelse nr. 1419/1999/EF om en fællesskabsaktion vedrørende »Den Europæiske Kulturhovedstad« 2005-2019

4.5.2005   
            
            
               DA
            
            
               Den Europæiske Unions Tidende
            
            
               L 117/20
            
         EUROPA-PARLAMENTETS OG RÅDETS AFGØRELSE Nr. 649/2005/EF
   af 13. april 2005
   om ændring af afgørelse nr. 1419/1999/EF om en fællesskabsaktion vedrørende »Den Europæiske Kulturhovedstad« 2005-2019
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 151,
   under henvisning til forslag fra Kommissionen,
   under henvisning til udtalelse fra Regionsudvalget (1),
   efter proceduren i traktatens artikel 251 (2), og
   ud fra følgende betragtninger:
   
               (1)
            
            
               Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende »Den Europæiske Kulturhovedstad« 2005-2019 (3) har til formål at fremhæve de europæiske kulturers rigdom og mangfoldighed samt deres fælles træk og medvirke til at give de europæiske borgere større kendskab til hinanden.
            
         
               (2)
            
            
               Det fremgår af bilag I til afgørelse nr. 1419/1999/EF, i hvilken kronologisk rækkefølge medlemsstaterne kan ansøge om at deltage i dette arrangement. Nævnte bilag omfatter kun de lande, der var medlemsstater, da afgørelsen blev truffet den 25. maj 1999.
            
         
               (3)
            
            
               I henhold til artikel 6 i afgørelse nr. 1419/1999/EF er det muligt at foretage en revision af denne afgørelse, navnlig med henblik på udvidelsen af Den Europæiske Union.
            
         
               (4)
            
            
               I betragtning af udvidelsen bør de nye medlemsstater ligeledes inden for kort tid have mulighed for at indgive ansøgninger som led i arrangementet »Europæisk Kulturhovedstad«, uden at det kommer til at berøre den rækkefølge, der er fastlagt for de andre medlemsstater, så der fra 2009 til udløbet af denne fællesskabsaktion hvert år kan udpeges to hovedstæder i medlemsstaterne.
            
         
               (5)
            
            
               Afgørelse nr. 1419/1999/EF bør derfor ændres —
            
         TRUFFET FØLGENDE AFGØRELSE:
   Artikel 1
   Afgørelse nr. 1419/1999/EF ændres således:
   
               1)
            
            
               Følgende betragtning indsættes:
               
                           »(12a)
                        
                        
                           Der bør tages hensyn til de økonomiske konsekvenser af denne afgørelse, således at der sikres tilstrækkelige fællesskabsmidler til udpegelsen af to europæiske kulturhovedstæder;«.
                        
                     
         
               2)
            
            
               Artikel 2, stk. 1, affattes således:
               »1.   En række byer i medlemsstaterne udpeges til »Europæisk Kulturhovedstad« efter tur i den rækkefølge, der er anført i oversigten i bilag I. Til og med 2008 vedrører udpegelsen en by i den i oversigten anførte medlemsstat. Fra 2009 vedrører udpegelsen en by i hver af de i oversigten anførte medlemsstater. Den kronologiske rækkefølge i bilag I kan ændres efter fælles aftale mellem de berørte medlemsstater. De enkelte medlemsstater forelægger efter tur Europa-Parlamentet, Rådet, Kommissionen og Regionsudvalget deres ansøgninger vedrørende en eller flere byer. Ansøgningen forelægges senest fire år før arrangementets start og kan være ledsaget af en anbefaling fra den berørte medlemsstat.«
            
         
               3)
            
            
               Bilag I affattes som angivet i bilaget til nærværende afgørelse.
            
         Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
   Den anvendes fra den 1. maj 2004.
   
      Udfærdiget i Strasbourg, den 13. april 2005.
      
         
            På Europa-Parlamentets vegne
         
         J. P. BORELL FONTELLES
         
            Formand
         
      
      
         
            På Rådets vegne
         
         N. SCHMIT
         
            Formand
         
      
   
   
      (1)  EUT C 121 af 30.4.2004, s. 15.
   
      (2)  Europa-Parlamentets udtalelse af 22.4.2004 (endnu ikke offentliggjort i EUT), Rådets fælles holdning af 21.10.2004 (EUT C 25 E af 1.2.2005, s. 41) og Europa-Parlamentets holdning af 22.2.2005 (endnu ikke offentliggjort i EUT).
   
      (3)  EUT L 166 af 1.7.1999, s. 1.
   BILAG
   RÆKKEFØLGE FOR UDPEGELSE AF EUROPÆISKE KULTURHOVEDSTÆDER
   
               2005
            
            
               Irland
            
            
                
            
         
               2006
            
            
               Grækenland (1)
               
            
            
                
            
         
               2007
            
            
               Luxembourg
            
            
                
            
         
               2008
            
            
               Det Forenede Kongerige
            
            
                
            
         
               2009
            
            
               Østrig
            
            
               Litauen
            
         
               2010
            
            
               Tyskland
            
            
               Ungarn
            
         
               2011
            
            
               Finland
            
            
               Estland
            
         
               2012
            
            
               Portugal
            
            
               Slovenien
            
         
               2013
            
            
               Frankrig
            
            
               Slovakiet
            
         
               2014
            
            
               Sverige
            
            
               Letland
            
         
               2015
            
            
               Belgien
            
            
               Den Tjekkiske Republik
            
         
               2016
            
            
               Spanien
            
            
               Polen
            
         
               2017
            
            
               Danmark
            
            
               Cypern
            
         
               2018
            
            
               Nederlandene (1)
               
            
            
               Malta
            
         
               2019
            
            
               Italien
            
            
                
            
         
      (1)  Rådet (kultur/audiovisuelle spørgsmål) noterede sig på sit møde den 28. maj 1998, at Grækenland og Nederlandene har byttet plads, jf. artikel 2, stk. 1, i afgørelse nr. 1419/1999/EF.